CELEX: 62012TN0058
Language: el
Date: 2012-02-09 00:00:00
Title: Υπόθεση T-58/12: Προσφυγή της 9ης Φεβρουαρίου 2012 — Nabipour κ.λπ. κατά Συμβουλίου

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/23
            
         Προσφυγή της 9ης Φεβρουαρίου 2012 — Nabipour κ.λπ. κατά Συμβουλίου
   (Υπόθεση T-58/12)
   2012/C 109/50
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: Ghasem Nabipour (Τεχεράνη, Ιράν), Mansour Eslami (Madliena, Μάλτα), Mohamad Talai (Αμβούργο, Γερμανία), Mohammad Moghaddami Fard (Τεχεράνη), Alireza Ghezelayagh (Σιγκαπούρη, Σιγκαπούρη), Gholam Hossein Golparvar (Τεχεράνη), Hassan Jalil Zadeh (Τεχεράνη), Mohammad Hadi Pajand (Λονδίνο, Ηνωμένο Βασίλειο), Ahmad Sarkandi (Ηνωμένα Αραβικά Εμιράτα), Seyed Alaeddin Sadat Rasool (Τεχεράνη) και Ahmad Tafazoly (Σανγκάη, Λαϊκή Δημοκρατία της Κίνας) [εκπρόσωποι: S. Kentridge, QC (Queen’s Counsel), M. Lester, Barrister, και M. Taher, Solicitor]
   
      Καθού: Συμβούλιο της Ευρωπαϊκής Ένωσης
   
      Αιτήματα των προσφευγόντων
   
   Οι προσφεύγοντες ζητούν από το Γενικό Δικαστήριο:
   
               —
            
            
               να ακυρώσει την απόφαση 2011/783/ΚΕΠΠΑ του Συμβουλίου, της 1ης Δεκεμβρίου 2011, για την τροποποίηση της αποφάσεως 2010/413/ΚΕΠΠΑ για περιοριστικά μέτρα κατά του Ιράν (ΕΕ 2011, L 319, σ. 71), και τον εκτελεστικό κανονισμό (ΕΕ) 1245/2011 του Συμβουλίου, της 1ης Δεκεμβρίου 2011, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν (ΕΕ 2011, L 319, σ. 11), στο μέτρο που αφορούν τους προσφεύγοντες,
            
         
               —
            
            
               να αναγνωρίσει ότι δεν ισχύει σε βάρος τους καμία ταξιδιωτική απαγόρευση, και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   
               1)
            
            
               Προς στήριξη της προσφυγής οι προσφεύγοντες προβάλλουν τέσσερις λόγους, με τους οποίους υποστηρίζουν ότι, περιλαμβάνοντας τα ονόματά τους στους καταλόγους της προσβαλλομένης αποφάσεως και του προσβαλλομένου κανονισμού, το Συμβούλιο
               
                           —
                        
                        
                           αθέτησε την υποχρέωσή του επαρκούς αιτιολογήσεως,
                        
                     
                           —
                        
                        
                           δεν τήρησε τα κριτήρια καταχωρίσεως και/ή υπέπεσε σε πρόδηλη πλάνη εκτιμήσεως, κρίνοντας ότι πληρούνται τα εν λόγω κριτήρια σε σχέση με τη συμπεριφορά των προσφευγόντων,
                        
                     
                           —
                        
                        
                           προσέβαλε αδικαιολόγητα ή δυσανάλογα τα θεμελιώδη δικαιώματα των προσφευγόντων, συμπεριλαμβανομένων των δικαιωμάτων τους για προστασία της ιδιοκτησίας, της επιχειρηματικής δραστηριότητας και της φήμης τους, καθώς και προστασίας του ιδιωτικού και επαγγελματικού βίου, και
                        
                     
                           —
                        
                        
                           δεν εξασφάλισε τα δικαιώματά τους άμυνας και το δικαίωμα των προσφευγόντων για αποτελεσματικό δικαστικό έλεγχο.